สังคมข่าวหุ้นเกียรติก้อง ว่องไวยากร
*******รอลุ้นบีโอเจ-เฟด********1,500 จุดกลายเป็นแนวต้านสำคัญของดัชนีหุ้นไทยตอนนี้ ต่างชาติ กองทุนขายออกรอฟังผลประชุมเฟด แม้จะมีกระแสว่าจะไม่ขึ้นในการประชุมครั้งนี้ แต่ก็ยังไม่กล้าฟันธงทีเดียว เพราะเกรงว่าสายเหยี่ยวอย่างนายเอริค โรเซนเกรน ประธานเฟดสาขาบอสตัน และ นายโรเบิร์ต แคปแลน ประธานเฟดสาขาดัลลัส ออกมาประกาศชัดเจนว่าสนับสนุนการปรับขึ้นดอกเบี้ย ต่างชาติ กองทุนเลยขายออกมาก่อน ประกอบกับดัชนีเข้าใกล้แนวต้าน 1,500 จุด ทำให้มีแรงเทขายทำกำไรออกมา ก็คงต้องมาลุ้นกันคืนนี้ ส่วนที่เร็วหน่อยก็น่าจะเป็นการประชุม บีโอเจ หากมีอะไรเซอร์ไพรส์ออกมาก็มีสิทธิรีบาวด์ต่อ แนวต้าน-แนวรับ 1,450-1,500 จุด
21 ก.ย. 2559

*******รอลุ้นบีโอเจ-เฟด********1,500 จุดกลายเป็นแนวต้านสำคัญของดัชนีหุ้นไทยตอนนี้ ต่างชาติ กองทุนขายออกรอฟังผลประชุมเฟด แม้จะมีกระแสว่าจะไม่ขึ้นในการประชุมครั้งนี้ แต่ก็ยังไม่กล้าฟันธงทีเดียว เพราะเกรงว่าสายเหยี่ยวอย่างนายเอริค โรเซนเกรน ประธานเฟดสาขาบอสตัน และ นายโรเบิร์ต แคปแลน ประธานเฟดสาขาดัลลัส ออกมาประกาศชัดเจนว่าสนับสนุนการปรับขึ้นดอกเบี้ย  ต่างชาติ กองทุนเลยขายออกมาก่อน ประกอบกับดัชนีเข้าใกล้แนวต้าน 1,500 จุด ทำให้มีแรงเทขายทำกำไรออกมา ก็คงต้องมาลุ้นกันคืนนี้ ส่วนที่เร็วหน่อยก็น่าจะเป็นการประชุม บีโอเจ หากมีอะไรเซอร์ไพรส์ออกมาก็มีสิทธิรีบาวด์ต่อ แนวต้าน-แนวรับ 1,450-1,500 จุด
*******หุ้นกลุ่มสื่อสาร นำโดย JAS  ยังเป็นสีสันของตลาดฯ แต่เพดานของราคาเทนเดอร์ออฟเฟอร์ฯ 7.25  บาท ทำให้ไม่สามารถไปต่อ หันมาเล่น JTS แทนที่คาดว่าจะถูกทำเทนเดอร์ฯเช่นกัน เสี่ยพิชญ์ โพธารามิก เล่นเกมหุ้นครั้งนี้ล้ำลึก เขย่าวงการเหมือนตอนประมูล 4 จี ก็ต้องมารอดูกันว่าที่บอกว่าจะเอาหุ้นแจสไปขายต่อให้พันธมิตรจะเป็นรายไหน หรืออยู่ในกลุ่มค่ายมือถือ เอไอเอส ทรู หรือดีแทคตามที่เขาลือกันหรือเปล่า ต้องคอยติดตามกันต่อไป
*********กลุ่มแบงก์ใกล้ประกาศงบไตรมาสที่ 3 แล้ว เดือนหน้า บอกได้เลยไม่ขี้เหร่ เพราะไตรมาสสามปีก่อนนี้ ทั้งไทยพาณิชย์ กรุงไทยของกองทุนฟื้นฟูฯ กันสำรองกันมากเป็นพิเศษกรณีของหุ้นเอสเอสไอ แต่มาปีนี้สบายตัวขึ้นมาก รวมทั้งแบงก์กรุงเทพ ของเสี่ยโทนี่ ที่ถูกแสนถูก ดังนั้นนักวิเคราะห์จึงคาดว่าจะมีกำไรเพิ่มขึ้นจากการตั้งสำรองที่ลดลง ลองเลือกดูชอบตัวไหนเอาลงตะกร้าเลย****กลุ่มพลังงานยังพอมีหวัง ประชุมโอเปคกับกลุ่มนอกโอเปค ระหว่าง 26-28 ก.ย. นี้  มีข่าวแว่วๆ มาว่าอาจมีข้อตกลงบางอย่าง ค่าการกลั่นก็สูงขึ้น หุ้นโรงกลั่นอย่างไทยออยล์ และ SPRC น่าสนใจลงทุน แถมเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. หันไปทำธุรกิจร้านค้าในปั๊มเพิ่มขึ้น ก็เท่ากับเพิ่มช่องทำมาหากินเข้าไปอีก แบบนี้ก็การันตีได้ว่าหุ้นตัวนี้จะเป็นขวัญใจนักลงทุนตลาดหุ้นไทยไปอีก นาน
******** นางสาวสุกัญญา สุขเจริญไกรศรี ประธานเจ้าหน้าที่บริหาร บมจ.เอเชีย แคปปิตอล หรือ ACAP หญิงแกร่งอีกคนหนึ่งของวงการ ประกาศเดินหน้ายกเครื่องบริษัทให้กลับมาเป็นหุ้นคุณภาพอีกตัวหนึ่งในตลาดฯ แม้ว่าในอดีตจะดูหมองไปบ้าง แต่คราวนี้ตัวจริงเสียงจริง ย้ำเดินหน้าสร้างรายได้อย่างเป็นกอบเป็นกำ ปีนี้ก็เข้าใกล้เส้นชัยเข้าไปทุกที เป้าสินเชื่อต้องปรับเพิ่มแล้วเพิ่มอีก ล่าสุดก็ออกหุ้นกู้อีกพันล้าน พร้อมเตรียมขยายธุรกิจไปกัมพูชาอีกเร็วๆนี้
**********************ในยามที่หุ้นตก ก็หุ้นที่สวนทางขึ้นมาได้อย่าง KOOL นพชัย วีระมาน กรรมการผู้จัดการ บริษัท มาสเตอร์คูล อินเตอร์เนชั่นแนล มั่นอกมั่นใจว่าปีนี้จะเป็นปีทองของบริษัท ทำกำไรนิวไฮ ขณะที่โบรกฯให้เป้าหมายไว้ 6.5 บาท ก็ถ้าดูราคาตอนนี้ก็ยังพอไหว แต่ต้องระมัดระวังหน่อยเพราะใกล้เป้าแล้ว
***********AJD เสี่ยอมร คงจะออกอาการเซ็งบ้าง หลังจากหุ้นติดแคชฯมานาน ล่าสุดก็ยังติดอีกถึง วันที่ 7 เดือนตุลาคม วอลุ่มซื้อขายหนาแน่นทุกวัน สำหรับหุ้นตัวนี้ ใครที่จะเล่นก็ต้องมีบัญชีเงินสดจริงๆ แต่ช่วงนี้ก็รู้กันอยู่เงินแห้งมากกว่าสด ดังนั้นจึงต้องรอลุ้นครั้งหน้าหวังว่าจะผ่านนะ
***********TRC ภายใต้การนำของกรรมการและประธานเจ้าหน้าที่บริหาร บริษัท ทีอาร์ซี คอนสตรัคชั่น ยังเป็นหุ้นอีกตัวหนึ่งที่น่าลงทุน ราคาตอนนี้ต่ำติดดินจริงๆ แต่ถ้ามาดูสตอรี่ก็ยังมีให้ลุ้นอีกมาก ทั้งการประมูลงานแสนล้าน และเหมืองโปแตชที่ใกล้จะคลอดเต็มที *********